นายแพทย์ **ระวี มาศฉมาดล** เป็นนักการเมืองชาวไทย เป็นหัวหน้าพรรคพลังธรรมใหม่ สมาชิกสภาผู้แทนราษฎรไทย ชุดที่ 25 แบบบัญชีรายชื่อ และเป็นอดีตเลขาธิการพรรคพลังธรรม

ประวัติ
-------

นายแพทย์ ระวี เกิดเมื่อวันที่ 9 ธันวาคม พ.ศ. 2496 ที่ตำบลสะอาดสมบูรณ์ อำเภอเมือง จังหวัดร้อยเอ็ด จบการศึกษาชั้นมัธยมศึกษาจากโรงเรียนสวนกุหลาบวิทยาลัย ปริญญาตรีแพทยศาสตรบัณฑิต จากจุฬาลงกรณ์มหาวิทยาลัย

ในระหว่างกำลังศึกษาอยู่เขาได้มีส่วนร่วมในการชุมนุมทางการเมืองเมื่อปี พ.ศ. 2516 และ พ.ศ. 2519

การทำงาน
--------

นายแพทย์ ระวี เข้ารับราชการเป็นแพทย์ประจำ โรงพยาบาลพระแสง และย้ายมาอยู่ที่โรงพยาบาลสมเด็จพระยุพราช อำเภอเวียงสระ จังหวัดสุราษฎร์ธานี กระทั่งลาออกจากราชการ เพื่อเปิดโรงพยาบาลเอกชนของตนเอง ชื่อว่า "โรงพยาบาลเวียงเวช" ที่อำเภอเวียงสระ

นายแพทย์ ระวี ได้เริ่มทำงานการเมืองโดยการสมัครเข้าเป็นสมาชิกพรรคพลังธรรม และได้รับเลือกเป็นประธานสาขาพรรคพลังธรรม จังหวัดสุราษฎร์ธานี และเป็นกรรมการบริหารพรรคพลังธรรม 3 สมัย เป็นประธานกรรมการประสานงานพรรคพลังธรรม ภาคใต้ และได้รับเลือกเป็นเลขาธิการพรรคพลังธรรม จนกระทั่งพรรคพลังธรรมยุติการดำเนินการ ในปี 2550

นายแพทย์ ระวี ได้เข้าร่วมการชุมนุมกับกลุ่มพันธมิตรประชาชนเพื่อประชาธิปไตย และเข้าร่วมงานกับพรรคการเมืองใหม่ ในตำแหน่งประธานสาขาพรรคการเมืองใหม่ จังหวัดสุราษฎร์ธานี ต่อมาในปี 2561 เขาได้ยื่นขอจัดตั้งพรรคการเมืองขึ้น ชื่อว่า "พรรคพลังธรรมใหม่" และรับตำแหน่งหัวหน้าพรรค

นายแพทย์ ระวี ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็นสมัยแรก รวมทั้งมีบทบาทในการเข้าร่วมสนับสนุนพลเอก ประยุทธ์ จันทร์โอชา เป็นนายกรัฐมนตรี และเข้าร่วมรัฐบาล แม้ภายหลังจะเกิดกระแสการแยกตัวของกลุ่มร้อยเอก ธรรมนัส

ระวี เป็นผู้มีบทบาทในการร้องว่าถูกละเมิดสิทธิเสรีภาพจากการแก้ไขรัฐธรรมนูญเป็นบัตรเลือกตั้ง 2 ใบ และให้ศาลวินิจฉัยว่าการแก้ไขขัดและแย้งต่อรัฐธรรมนูญ 2560

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑   จดตั้งพรรคหนุนบิ๊กตู่ หมอระวีพลังธรรมใหม่ ไทยรัฐ 1 มีนาคม 2561
2. ↑  "ประกาศนายทะเบียนพรรคการเมือง เรื่อง รับจดทะเบียนจัดตั้งพรรคพลังธรรมใหม่" (PDF). คลังข้อมูลเก่าเก็บจากแหล่งเดิม (PDF)เมื่อ 2020-06-09. สืบค้นเมื่อ 2022-04-22.
3. ↑  พลังธรรมใหม่ลงมติ 'หมอระวี'นั่งหัวหน้าพรรค ตั้ง'นาม ยิ้มแย้ม'คุมธรรมภิบาล
4. ↑  "ประกาศคณะกรรมการการเลือกต้ง เรื่อง ผลการเลือกตั้งสมาชิกสภาผู้แทนราษฎรแบบบัญชีรายชื่อ" (PDF). *ราชกิจจานุเบกษา*. 8 พฤษภาคม 2562. คลังข้อมูลเก่าเก็บจากแหล่งเดิม (PDF)เมื่อ 2019-05-08. สืบค้นเมื่อ 2019-05-10.
5. ↑  "ชัช เตาปูน" ยัน 4 พรรค 12 เสียงหนุน "บิ๊กตู่" อีกกระแส "9 ส.ส.พรรคเล็ก-เต้" ขอตาม "ธรรมนัส"
6. ↑  "หมอระวี" น้อมรับคำวินิจฉัยศาลปมบัตรเลือกตั้ง 2 ใบ ขอเดินหน้าสู้ต่อ กมธ.
7. ↑  'หมอระวี' เปิดปฏิบัติการ 'แจ็กผู้ฆ่ายักษ์' ร้องศาลรธน. ล้มบัตร 2 ใบ
8. ↑  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓

| * ด
* ค
* ก
พรรคพลังธรรม (→ พรรคพลังธรรมใหม่) |
| --- |
| หัวหน้าพรรค | 
* จำลอง ศรีเมือง(1)
* *ศิริ ศิริรังษี* (รักษาการ)
* *สุเทพ อัตถากร* (รักษาการ)
* บุญชู โรจนเสถียร
* จำลอง ศรีเมือง(2)
* ทักษิณ ชินวัตร
* ไชยวัฒน์ สินสุวงศ์
* ภมร นวรัตนากร

 |  |
| เลขาธิการพรรค | 
* ชิดพงษ์ ไชยวสุ
* สุเทพ อัตถากร
* อุดมศิลป์ ศรีแสงนาม
* ชินวุธ สุนทรสีมะ
* วินัย สมพงษ์
* อุดร ตันติสุนทร
* สุดารัตน์ เกยุราพันธุ์
* ระวี มาศฉมาดล
* ณัฐพัฒน์ บำรุงฤทธิ์
* นิทัศน์ วีระไวทยะ

 |